[{"text_idx": "#000025", "text": "Adar sy\u2019n Ymweld dros y Gaeaf"}, {"text_idx": "#000037", "text": "Mae gan Awdurdod Parc Cenedlaethol Arfordir Penfro amrywiaeth o weithgareddau a digwyddiadau sy\u2019n addas i bob aelod o\u2019r teulu dros wyliau\u2019r Pasg, yn amrywio o helfeydd trysor i\u2019r bobl ifanc i deithiau tywys i gerddwyr brwdfrydig."}, {"text_idx": "#000038", "text": "Gyda\u2019r Parc Cenedlaethol yn dathlu ei ben-blwydd yn 70 oed a phenwythnos y Pasg yn dod ar ddiwedd Pythefnos Darganfod Parciau Cenedlaethol (2-18 Ebrill), does dim amser gwell i fynd allan i weld beth sydd gan Arfordir Penfro i\u2019w gynnig."}, {"text_idx": "#000039", "text": "Yn ogystal a\u0302 gweithgareddau, digwyddiadau ac arddangosfeydd yn 3 atyniad i ymwelwyr Awdurdod y Parc, mae digon o gyfleoedd i grwydro o gwmpas y Parc Cenedlaethol a dysgu mwy am hanes, diwylliant a bywyd gwyllt yr ardal."}, {"text_idx": "#000040", "text": "Yng Nghastell Caeriw, gall plant ennill gwobr Pasg blasus drwy ddefnyddio ffo\u0302n clyfar i ddod o hyd i\u2019r holl wyau mae\u2019r ddraig wedi\u2019u cuddio o amgylch y safle. Ar gael hyd at 24 Ebrill. \u00a31 i blant."}, {"text_idx": "#000048", "text": "Bydd y Llwybr Hwyl y Pasg arbennig yn Oriel y Parc yn herio eich plant i chwilota am y darnau o\u2019r wy cudd, gan greu llun Pasg wrth iddyn nhw fwrw ymlaen a\u2019u tasg er mwyn ceisio ennill gwobr arbennig. \u00a32 i blant. Ar gael hyd at 24 Ebrill."}, {"text_idx": "#000049", "text": "Cynhelir dau ddigwyddiad arbennig ar gyfer Clwb Dydd Mercher yn ystod gwyliau\u2019r Pasg, gyda gweithdy galw heibio ar gyfer Plannu Planhigion Gwenyn Cyfeillgar rhwng 11am a 3pm ar 13 Ebrill. Helpwch y gwenyn a chael ychydig o hwyl yn yr ardd. \u00a33 i blant."}, {"text_idx": "#000057", "text": "Awdurdod y Parc yn addo penwythnos llawn digwyddiadau cyffrous dros y Pasg"}, {"text_idx": "#000058", "text": "Bydd pob math o weithgareddau a digwyddiadau ar gyfer y teulu cyfan ar gael ym Mharc Cenedlaethol Arfordir Penfro yn ystod gwyliau\u2019r Pasg."}]